หนุ่ม 32 พกปืนซิ่งบิ๊กไบค์ มีสาวซ้อนท้าย ชนรถเก๋งดับ 1 เจ็บ 3 (คลิป) 
หนุ่มวัย 32 ปี มีสาวซ้อนท้ายซิ่งบิ๊กไบค์ พุ่งชนรถเก๋งที่มีสาวใหญ่ขับมากับแม่ เลี้ยวจะขึ้นถนนมอเตอร์เวย์ที่ชลบุรี คนขี่จยย.ตายคาที่ ในตัวมีปืน 9 มม.พกมาพร้อมกระสุนเต็มแม็ก ส่วนสาวที่นั่งซ้อนท้ายอาการสาหัส ยังไม่รู้ฝั่งไหนที่ฝ่าไฟแดง เวลา 13.00 น. วันที่ 3 ส.ค. ร.ต.อ.เดชา ดินแดน รอง สว.(สอบสวน) สภ.ดอนหัวฬ่อ ได้รับแจ้งมีเหตุรถชนกันบนถนนศุขประยูร – บ้านเก่า ช่วงทางแยกไฟแดงขึ้นถนนมอเตอร์เวย์ หมู่ 4 ต.ดอนหัวฬ่อ อ.เมือง จ.ชลบุรี มีผู้เสียชีวิตและได้รับบาดเจ็บหลายรายจึงรุดไปตรวจสอบพร้อมแพทย์เวร รพ.ชลบุรี และกู้ภัยมูลนิธิธรรมรัศมีมณีรัตน์พบรถเก๋งโตโยต้า ยาริส สีดำ ทะเบียน งฉ 8050 ชลบุรี สภาพด้านประตูฝั่งตรงข้ามคนขับพังยับเยิน มี น.ส.พรทิพย์ ทองจันทร์ อายุ 52 ปี เป็นคนขับและมีผู้เป็นแม่นั่งมาด้วยทั้ง 2 ได้รับบาดเจ็บเล็กน้อยใกล้กันพบรถ จยย.บิ๊กไบค์ ยี่ห้อคาวาซากิ 400 ซีซี ไม่พบแผ่นป้ายทะเบียน สภาพด้านหน้าพังยับเยินเป็นเศษเหล็ก ใกล้กันพบร่างนายเกียรติศักดิ์ มาทา อายุ 32 ปี อยู่บ้านเลขที่ 4/1 หมู่ 5 ต.บางตลาด อ.คลองเขื่อน จ.ฉะเชิงเทรา คนขี่ จยย.สภาพมีบาดแผลฉกรรจ์ที่ลำคอแขนและขาหัก กู้ภัยพยายามปั๊มหัวใจยื้อชีวิตแต่นายเกียรติศักดิ์ เสียชีวิตในเวลาต่อมาค้นในตัวผู้ตายพบอาวุธปืน ซิกซาวเออร์ ขนาด 9 มม.พร้อมกระสุนปืนขนาดเดียวกันเต็มแม็ก ห่างไปประมาณ 30 เมตร พบร่างหญิงไม่ทราบชื่อ อายุประมาณ 20 ปี ที่นั่งซ้อนท้ายรถ จยย.มากับผู้ตายนอนแน่นิ่งสภาพแขนและขาหัก อาการสาหัส กู้ภัยฯ รีบนำคนเจ็บทั้ง 3 คน ส่ง รพ.ชลบุรีตรวจภาพจากกล้องวงจรปิดริมถนนที่เกิดเหตุ พบว่ารถเก๋งกำลังเลี้ยวผ่านแยกจะขึ้นถนนมอเตอร์เวย์ รถ จยย.ผู้ตายขี่มาด้วยความเร็วพุ่งชนทำให้เสียชีวิตและบาดเจ็บดังกล่าว ซึ่งเจ้าหน้าที่ตำรวจจะได้ขอดูภาพจากกล้องฯ ในที่เกิดเหตุอีกครั้งว่า คันไหนฝ่าสัญญาณไฟแดง เพื่อดำเนินการตามกฎหมายต่อไป
หนุ่มวัย 32 ปี มีสาวซ้อนท้ายซิ่งบิ๊กไบค์ พุ่งชนรถเก๋งที่มีสาวใหญ่ขับมากับแม่ เลี้ยวจะขึ้นถนนมอเตอร์เวย์ที่ชลบุรี คนขี่จยย.ตายคาที่ ในตัวมีปืน 9 มม.พกมาพร้อมกระสุนเต็มแม็ก
บิ๊กไบค์ชนรถเก๋ง,คลิปบิ๊กไบค์,คลิปบิ๊กไบค์ชนรถเก๋ง,อุบัติเหตุ ชลบุรี,ข่าวทั่วไป